pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​“สมศักดิ์” ถก กมธ.กระจายอำนาจ ขอช่วยศึกษา ให้ท้องถิ่นมีรายได้ด้วยตัวเอง แนะ ต้องออกกฎหมาย ชี้ ถ้าปล่อยให้มีรายได้เท่าเดิม จะกระทบการพัฒนาพื้นที่
วันเสาร์ที่ 27 มกราคม 2567
27/01/2567
​“สมศักดิ์” ถก กมธ.กระจายอํานาจ ขอช่วยศึกษา ให้ท้องถิ่นมีรายได้ด้วยตัวเอง แนะ ต้องออกกฎหมาย ชี้ ถ้าปล่อยให้มีรายได้เท่าเดิม จะกระทบการพัฒนาพื้นที่
​“สมศักดิ์” ถก กมธ.กระจายอํานาจ ขอช่วยศึกษา ให้ท้องถิ่นมีรายได้ด้วยตัวเอง แนะ ต้องออกกฎหมาย ชี้ ถ้าปล่อยให้มีรายได้เท่าเดิม จะกระทบการพัฒนาพื้นที่ โชว์ ช่วยแก้ปัญหาถ่ายโอน รพ.สต.ให้เดินหน้าได้
วันที่ 27 มกราคม 2567 นายสมศักดิ์ เทพสุทิน รองนายกรัฐมนตรี ในฐานะประธานกรรมการการกระจายอํานาจให้แก่องค์กรปกครองส่วนท้องถิ่น เปิดเผยว่า ได้ให้การต้อนรับ คณะกรรมการการกระจายอํานาจให้แก่องค์กรปกครองส่วนท้องถิ่น และคณะกรรมาธิการการปกครองท้องถิ่น วุฒิสภา นําโดย พล.อ.เลิศรัตน์ รัตนวานิช ประธานคณะกรรมาธิการ นายสุรสิทธิ์ ตรีทอง รองประธานคณะกรรมาธิการ และคณะกรรมาธิการ เพื่อหารือแลกเปลี่ยนความคิดเห็นเกี่ยวกับนโยบายและแนวทางการกระจายอํานาจให้แก่องค์กรปกครองส่วนท้องถิ่น ที่ทําเนียบรัฐบาล
โดยนายสมศักดิ์ เปิดเผยว่า ตนได้แลกเปลี่ยนความคิดเห็นในที่ประชุมว่า การกระจายอํานาจ หลังมีปัญหาในการถ่ายโอน รพ.สต. ก็ได้ช่วยแก้ปัญหาจนสามารถเริ่มเดินหน้าได้แล้ว เพราะตนเข้าใจว่า ทุกฝ่ายมองแต่มุมของตัวเอง ตนจึงนําภาพรวมมาหารือ เพื่อนําไปสู่การแก้ปัญหา เพราะต้องยอมรับว่า ของเดิมก็ยังบรรจุไม่เต็มอยู่แล้ว ดังนั้น ส่วนไหนสามารถถ่ายโอนได้ ก็ให้ดําเนินการต่อ ส่วนที่มีปัญหา 222 คน ก็ให้ไปช่วยราชการก่อน โดยเมื่อตน รับฟังจากทุกฝ่าย ก็เดินหน้าแก้ปัญหาให้อย่างเร่งด่วน เพราะเข้าใจผลกระทบเป็นอย่างดี จึงทําให้ปัญหาที่มีมานานกว่า 20 ปี ตามที่ กมธ.ได้ศึกษา ก็ได้รับการแก้ปัญหาให้แล้ว
นายสมศักดิ์ กล่าวอีกว่า กมธ.การกระจายอํานาจฯ ยังได้สะท้อนว่า รัฐบาล ยังไม่มีการผลักดันกฎหมายการกระจายอํานาจ ซึ่งผ่านมา 20 ปี องค์กรปกครองส่วนท้องถิ่นรูปแบบพิเศษ ยังมีเพียงแค่ 2 แห่ง คือ กทม. และ เมืองพัทยา จึงอยากให้รัฐบาล ช่วยสานต่อและสนับสนุนการกระจายอํานาจ ด้วยการเพิ่มองค์กรปกครองส่วนท้องถิ่นรูปแบบพิเศษ พร้อมสะท้อนเรื่องรายได้ ขององค์กรปกครองส่วนท้องถิ่น ที่เก็บเงินได้น้อยลง จึงอยากให้รัฐบาล เข้ามาช่วยดูในเรื่องนี้ด้วย
“เรื่องรายได้เข้าองค์กรปกครองส่วนท้องถิ่น ผมมองว่า ต้องออกกฎหมายให้ท้องถิ่น สามารถหารายได้ด้วยตัวเอง จึงขอให้ทุกฝ่าย ช่วยกันคิดว่า จะเปิดสถานที่อย่างไร ให้ท้องถิ่น สามารถเก็บภาษีได้ ซึ่งขอให้ช่วยกันไปศึกษาในรายละเอียดต่อไป เพราะถ้ายังปล่อยให้ท้องถิ่นมีรายได้เท่าเดิม หรือ น้อยกว่าเดิม ก็จะกระทบกับการพัฒนาพื้นที่ เนื่องจากงบประมาณไม่เพียงพอ ผมจึงอยากให้ทุกหน่วยงานที่เกี่ยวข้อง ช่วยกันออกแบบว่า จะทําให้ท้องถิ่นมีรายได้ได้อย่างไร เพราะเมื่อท้องถิ่น มีรายได้เพิ่ม ปัญหาต่างๆในอดีต ก็จะได้รับการแก้ไขไปด้วย” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-นลินี ลุยต่อ บุกมุมไบ ทาบทามสองบริษัทยักษ์ใหญ่ TATA และ Mahindra ใช้ไทยเป็นฐานเจาะตลาดอาเซียน หารือหอการค้าเชิญชวนลงทุนอุตสาหกรรมโรงแรมและอุตสาหกรรมยา
วันเสาร์ที่ 27 มกราคม 2567
27/01/2567
นลินี ลุยต่อ บุกมุมไบ ทาบทามสองบริษัทยักษ์ใหญ่ TATA และ Mahindra ใช้ไทยเป็นฐานเจาะตลาดอาเซียน หารือหอการค้าเชิญชวนลงทุนอุตสาหกรรมโรงแรมและอุตสาหกรรมยา
นลินี ลุยต่อ บุกมุมไบ ทาบทามสองบริษัทยักษ์ใหญ่ TATA และ Mahindra ใช้ไทยเป็นฐานเจาะตลาดอาเซียน หารือหอการค้าเชิญชวนลงทุนอุตสาหกรรมโรงแรมและอุตสาหกรรมยา
วันนี้ (27 มกราคม 2567) นางนลินี ทวีสิน ผู้แทนการค้าไทยเปิดเผยว่า ตนร่วมกับกงสุลใหญ่ ณ เมืองมุมไบ (นายดนย์วิศว์   พูลสวัสดิ์) และทีมประเทศไทยในเมืองมุมไบ ได้หารือกับผู้บริหารระดับสูงของบริษัท TATA ในภาคส่วนของยานยนต์ และเหล็ก โดย TATA เป็นบริษัทชั้นนําในอินเดีย มีมูลค่าตลาด (Market Capitalization) รวมกว่า 300 พันล้านดอลลาร์สหรัฐ หรือ ราว 10.7 ล้านล้านบาท โดยตนได้ใช้โอกาสนี้เชิญชวนให้จัดตั้งฐานการผลิตรถยนต์ไฟฟ้าและแบตเตอรี่ ในพื้นที่ EEC และใช้ไทยเป็นฐานในการส่งออกไปยังประเทศอื่น ๆ ในอาเซียน   ชูจุดเด่นด้านทักษะแรงงาน สถานที่ตั้ง และสิทธิพิเศษด้านการลงทุน ในขณะที่การหารือกับผู้บริหารบริษัท Mahindra ซึ่งเป็นบริษัทชั้นนําด้านอุตสาหกรรมยานยนตร์ การให้บริการด้าน IT และที่สําคัญคือเป็นบริษัทที่จัดจําหน่ายรถเทรคเตอร์มากที่สุดในโลกในแง่ของจํานวน ตนได้รับทราบข่าวดีว่าทางบริษัทจะเริ่มนํารถแทรกเตอร์เข้ามาจําหน่ายในประเทศไทยภายในกลางปีนี้ และหากยอดขายเป็นไปตามเป้า ทางบริษัทจะพิจารณาการจัดตั้งโรงงานในไทย เพื่อจัดจําหน่ายในไทย และส่งไปยังประเทศอื่น ๆ ในภูมิภาค ซึ่งจะเป็นส่วนสําคัญในการเพิ่มมูลค่าการส่งออกของไทย และเป็นการส่งเสริมการจ้างงานในพื้นที่ โดยตนพร้อมจะสนับสนุนและประสานงานในส่วนที่เกี่ยวข้อง
นอกจากนี้ ตนและทีม Thailand ยังได้มีโอกาสหารือประธาน IMC Chamber of Commerce and Industry ซึ่งเป็นหอการค้าที่ก่อตั้งขึ้นตั้งแต่ปี 1907 และมีสมาชิกกว่า 5,000 คน โดยได้เสนอให้พัฒนาความร่วมมือระหว่าง IMC Youth และผู้ประกอบการรุ่นใหม่หอการค้า (YEC) เนื่องจากคนรุ่นใหม่ของสองประเทศจะเป็นกําลังสําคัญในการขับเคลื่อนและผลักดันความสัมพันธ์ทางการค้าต่อไป นอกจากนี้ ตนยังได้เชิญชวนให้ใช้ EEC เป็นฐานในการผลิต EV และยาและเวชภัณฑ์เพื่อขายในภูมิภาค สําหรับการหารือกับ Confederation of Indian Industry (CII) นั้น ตนได้เน้นย้ําถึงความสําคัญด้านการเชื่อมโยง โดยเฉพาะโครงการถนนสามฝ่ายอินเดีย-เมียนมา-ไทย ซึ่งเมื่อแล้วเสร็จจะเป็นปัจจัยสําคัญในการพัฒนาทางการค้าระหว่างไทยกับอินเดีย โดยเฉพาะในบริเวณพื้นที่ตะวันออกเฉียงเหนือ นอกจากนี้ ตนยังได้เชิญชวนให้ผู้ประกอบการชาวอินเดียลงทุนในอุตสาหกรรมโรงแรม เพื่อตอบสนองต่อการเติบโของนักท่องเที่ยวอินเดียในไทย นางนลินีฯ กล่าวทิ้งท้าย
รัฐบาลไทย-ข่าวทำเนียบรัฐบาล-รัฐมนตรีฯพิมพ์ภัทรา ร่วมเสวนาในหัวข้อ “อุตสาหกรรม-การทูตในมุมมองของรัฐมนตรี New Gen” ชูส่งเสริม S-Curve ดันอีวี อุตฯป้องกันประเทศ ฮาลาล เป็นอนาคตอุตฯไทย
วันเสาร์ที่ 27 มกราคม 2567
27/01/2567
รัฐมนตรีฯพิมพ์ภัทรา ร่วมเสวนาในหัวข้อ “อุตสาหกรรม-การทูตในมุมมองของรัฐมนตรี New Gen” ชูส่งเสริม S-Curve ดันอีวี อุตฯป้องกันประเทศ ฮาลาล เป็นอนาคตอุตฯไทย
รัฐมนตรีฯพิมพ์ภัทรา ร่วมเสวนาในหัวข้อ “อุตสาหกรรม-การทูตในมุมมองของรัฐมนตรี New Gen” ชูส่งเสริม S-Curve ดันอีวี อุตฯป้องกันประเทศ ฮาลาล เป็นอนาคตอุตฯไทย
วันที่ 24 มกราคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ร่วมเสวนาในหัวข้อ “อุตสาหกรรม-การทูตในมุมมองของรัฐมนตรี New Gen” ร่วมกับนายจักรพงษ์ แสงมณี รัฐมนตรีช่วยว่าการกระทรวงการต่างประเทศ ในงานสัมมนา Thailand 2024: The Great Challenges จัดโดยหนังสือพิมพ์มติชน โดยมีนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ปาฐกถาพิเศษหัวข้อ “Thailand 2024 : The Great Challenges ณ ห้องอินฟินิตี้ 1-2 โรงแรมพูลแมน คิง เพาเวอร์ กรุงเทพฯ (รางน้ํา)
รัฐมนตรีว่าการกระทรวงอุตสาหกรรม กล่าวว่า นโยบายของกระทรวงอุตสาหกรรม คือส่งเสริมและสนับสนุนให้ผู้ประกอบการทั้งในประเทศและต่างประเทศ สามารถดําเนินการได้อย่างสะดวก ในวันนี้โลกเปลี่ยน อุตสาหกรรมก็เปลี่ยน มีกติกาใหม่ที่เข้ามาบังคับ กีดกัน ผู้ประกอบการรายใหญ่มักมีความพร้อม ทั้งกําลังทรัพย์ และความรู้ แต่ในส่วนของรายย่อย เอสเอ็มอี และซัพพลายเชน มักจะได้รับผลกระทบ ซึ่งกระทรวงฯ ได้ออกมาตรการต่าง ๆ สําหรับส่งเสริมดูแล ทั้งด้านอํานวยความสะดวก ตลอดจนแหล่งเงินทุน เพื่อให้การดําเนินธุรกิจเป็นไปได้อย่างราบรื่น
“ในปัจจุบันนี้ มีอุตสาหกรรมต้องสนับสนุนต่อเนื่อง คือ อุตสาหกรรม S-Curve อาทิ อุตสาหกรรมอีวี โดยเชื่อมโยงตั้งแต่รัฐบาลก่อนหน้าคือนโยบายอีวี 3.0 จนมาถึงรัฐบาลนี้คืออีวี 3.5 ซึ่งเราต้องมองไปข้างหน้า คิดไปข้างหน้า เพื่อให้เกิดการพัฒนาต่อเนื่อง ท่านนายกรัฐมนตรีก็มองทั้งวงจรคือเรื่องแบตเตอรี่ที่เอาเข้ามาใช้แล้ว เมื่อเสื่อมสภาพ ต้องมีการจัดการต่อไปอย่างไร และยังมีอุตสาหกรรมที่มีโอกาสเติบโตสูงอีกอย่างคืออุตสาหกรรมป้องกันประเทศ ซึ่งไทยมีทรัพยากรในการผลิตและส่งออก อาทิ รถถัง ปืน กระสุน เรือรบ ที่ส่งออกได้จํานวนมาก จึงเป็นอุตสาหกรรมอีกประเภททที่ควรจะต้องส่งเสริม และมีอุตสาหกรรมฮาลาล ที่มีมูลค่าทางการตลาดกว่า 1.2 ล้านล้านเหรียญสหรัฐ โดยที่ไทยส่งออกสินค้าฮาลาลได้กว่า 6 พันล้านเหรียญสหรัฐ ดังนั้น เมื่อเห็นขนาดตลาดแล้วเราก็มองเห็นโอกาส เพราะประเทศไทยเป็นประเทศที่มีทรัพยากรและกําลังการผลิต เพียงแต่จะต้องมีการสนับสนุนให้ผู้ประกอบการมีโอกาสในการขายในประเทศที่เขาต้องการ และสร้างความเชื่อมั่นให้ประเทศผู้ซื้อ ส่วนอุตสาหกรรมที่ต้องมีการยกเครื่อง ได้แก่อุตสาหกรรมสิ่งทอในผู้ประกอบการรายเล็ก ที่มีการแข่งขันสูง แต่ยังมีโอกาสที่ดีที่นโยบายซอฟต์ พาวเวอร์ ที่เข้ามาช่วยเสริม ทําให้มีโอกาสปรับตัวได้ และอีกหนึ่งอุตสาหกรรมที่กําลังมีคู่แข่งเยอะ คือ อุตสาหกรรมเหล็ก ซึ่งต้องมีการปรับ เปลี่ยน เพื่อลดการเกิดผลกระทบให้มากที่สุด” น.ส.พิมพ์ภัทรา กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล เรียกประชุมคณะกรรมการปรับปรุงกฎหมาย ติดตามการปรับปรุงแก้ไข พ.ร.บ.โรงงาน กำหนดสถานประกอบการเสี่ยงสูงให้เป็นโรงงานภายใต้กำกับของ อก.
วันเสาร์ที่ 27 มกราคม 2567
27/01/2567
ปลัดฯ ณัฐพล เรียกประชุมคณะกรรมการปรับปรุงกฎหมาย ติดตามการปรับปรุงแก้ไข พ.ร.บ.โรงงาน กําหนดสถานประกอบการเสี่ยงสูงให้เป็นโรงงานภายใต้กํากับของ อก.
ปลัดฯ ณัฐพล เรียกประชุมคณะกรรมการปรับปรุงกฎหมาย ติดตามการปรับปรุงแก้ไข พ.ร.บ.โรงงาน กําหนดสถานประกอบการเสี่ยงสูงให้เป็นโรงงานภายใต้กํากับของ อก.
วันที่ 23 มกราคม 2567 ดร.ณัฐพล รังสิตพล ปลัดกระทรวงอุตสาหกรรม ในฐานะประธานคณะกรรมการปรับปรุงกฎหมาย มาตรฐาน ระเบียบ และข้อปฏิบัติด้านความปลอดภัยและสิ่งแวดล้อม ตามพระราชบัญญัติโรงงาน พ.ศ. 2535 ได้ประชุมคณะกรรมการฯ ครั้งที่ 2 โดยมีนายวิฑูรย์ สิมะโชคดี ที่ปรึกษา นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม คณะกรรมการฯ เข้าร่วม ณ ห้องประชุม อก.2  ชั้น 3 อาคารสํานักงานปลัดกระทรวงอุตสาหกรรม และผ่านระบบอิเล็กทรอนิกส์ Zoom
ปลัดกระทรวงอุตสาหกรรม กล่าวว่า วันนี้ (23 ม.ค. 67) ได้เรียกประชุมคณะกรรมการปรับปรุงกฎหมาย มาตรฐาน ระเบียบ และข้อปฏิบัติด้านความปลอดภัยและสิ่งแวดล้อม ตามพระราชบัญญัติโรงงาน พ.ศ. 2535 เพื่อติดตามการปรับปรุงแก้ไข พ.ร.บ.โรงงาน พ.ศ. 2535 กําหนดให้สถานประกอบการที่มีความเสี่ยงสูงและอาจมีผลกระทบต่อประชาชนโดยรอบ แต่มีการใช้เครื่องจักรต่ํากว่า 50 แรงม้า หรือใช้งานคนน้อยกว่า 50 คน โดยเฉพาะสถานประกอบการการผลิตดอกไม้เพลิง ซึ่งเดิมไม่เข้าข่ายการเป็นโรงงาน ให้อยู่ภายใต้การกํากับดูแลของกระทรวงอุตสาหกรรม เพื่อให้สถานประกอบการดังกล่าวต้องปฏิบัติให้เป็นไปตามข้อกําหนดด้านความปลอดภัยและสิ่งแวดล้อมตามที่กฎหมายกําหนด
นอกจากนี้ กรมโรงงานอุตสาหกรรม (กรอ.) ได้ศึกษาและทบทวนกฎหมาย มาตรฐาน ระเบียบ และข้อปฏิบัติด้านความปลอดภัยและสิ่งแวดล้อมในภาพรวม โดยเสนอการปรับปรุงแก้ไข พ.ร.บ.โรงงานฯ เน้นเพื่อการป้องกันอุบัติเหตุ อันตรายและความปลอดภัยของผู้ปฏิบัติงานและผู้อยู่อาศัยข้างเคียง ในประเด็นต่าง ๆ เช่น การเพิ่มบทกําหนดโทษในความผิดเกี่ยวกับการลักลอบปล่อยมลพิษให้มีโทษจําคุกและปรับในอัตราที่สูงขึ้น การปรับปรุงแก้ไขให้พนักงานเจ้าหน้าที่สามารถออกคําสั่งให้ผู้ประกอบการที่ถูกสั่งปิดโรงงานดําเนินการฟื้นฟูสภาพแวดล้อมที่เสียหายจากการประกอบการ การกําหนดหลักเกณฑ์วิธีในการจัดตั้งเขตประกอบการอุตสาหกรรมเพื่อประโยชน์ในการควบคุมกํากับดูแลไม่ให้เกิดผลกระทบต่อสิ่งแวดล้อมและความปลอดภัย เป็นต้น
รัฐบาลไทย-ข่าวทำเนียบรัฐบาล-ผู้ตรวจราชการฯ ศุภกิจ มอบนโยบายขับเคลื่อนภาคอุตสาหกรรม ทีม MIND ชุมพร ตามนโยบาย MIND  “ใช้หัวและใจ ปั้นอุตสาหกรรมคู่ชุมชน”
วันเสาร์ที่ 27 มกราคม 2567
27/01/2567
ผู้ตรวจราชการฯ ศุภกิจ มอบนโยบายขับเคลื่อนภาคอุตสาหกรรม ทีม MIND ชุมพร ตามนโยบาย MIND  “ใช้หัวและใจ ปั้นอุตสาหกรรมคู่ชุมชน”
ผู้ตรวจราชการฯ ศุภกิจ มอบนโยบายขับเคลื่อนภาคอุตสาหกรรม ทีม MIND ชุมพร ตามนโยบาย MIND
“ใช้หัวและใจ ปั้นอุตสาหกรรมคู่ชุมชน”
วันที่ 20 มกราคม 2567  นายศุภกิจ บุญศิริ ผู้ตรวจราชการกระทรวงอุตสาหกรรม ลงพื้นที่ตรวจราชการกรณีปกติ รอบที่ 1 ประจําปีงบประมาณ พ.ศ. 2567 ณ จังหวัดชุมพร โดยมี นายคณิต กายสอน อุตสาหกรรมจังหวัดชุมพร พร้อมด้วย เจ้าหน้าที่เข้าร่วมประชุมรับมอบนโยบาย MIND ใช้หัวและใจ ปั้นอุตสาหกรรมคู่ชุมชน  ซึ่งผู้ตรวจราชการฯ ได้เน้นย้ําการตรวจกํากับดูแล สถานประกอบกิจการในพื้นที่ให้เป็นไปตามกฎหมาย โดยเฉพาะโรงงานอุตสาหกรรมที่มีความเสี่ยงจะเกิดผลกระทบสิ่งแวดล้อมจากการประกอบกิจการ เพื่อไม่ให้เกิดผลกระทบต่อชุมชนโดยรอบโรงงานพร้อมให้คําปรึกษาแนะนําแก่ผู้ประกอบการทุกกลุ่มหากมีปัญหาอุปสรรคในการประกอบธุรกิจในพื้นที่
นอกจากนี้ ผู้ตรวจราชการฯ พร้อมด้วย นายคณิต กายสอน อุตสาหกรรมจังหวัดชุมพร และเจ้าหน้าที่ได้ลงพื้นที่  ตรวจเยี่ยมผู้ประกอบการวิสาหกิจชุมชนกลุ่มกาแฟบ้านถ้ําสิงห์ ตําบลถ้ําสิงห์ อําเภอเมืองชุมพร ผู้ผลิตกาแฟโรบัสต้าคุณภาพ เริ่มตั้งเเต่การคัดเมล็ดพันธุ์ นํามาเพาะต้นกล้าเป็นโรบัสต้าพันธุ์พื้นเมือง ปลูกในพื้นที่ตําบลถ้ําสิงห์ ซึ่งผู้ตรวจราชการฯ ได้มอบหมายให้สํานักงานฯ ให้คําปรึกษาการพัฒนาผลิตภัณฑ์และบรรจุภัณฑ์ ตามที่ได้รับการส่งเสริมพัฒนาตามโครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPAOI- C ) พัฒนาผลิตภัณฑ์ลูกอมกาแฟ ให้ได้การรับรองมาตรฐานผลิตภัณฑ์ชุมชน (มผช.) รวมถึงส่งเสริมการตลาด เพื่อเพิ่มช่องทางการจําหน่ายสินค้าอีกด้วย
รัฐบาลไทย-ข่าวทำเนียบรัฐบาล-ปลัดดีอี รับมอบตราสัญลักษณ์งานเฉลิมพระเกียรติในหลวง ร.10 ในโอกาสพระราชพิธีเฉลิมพระชนมพรรษา
วันศุกร์ที่ 26 มกราคม 2567
ปลัดดีอี รับมอบตราสัญลักษณ์งานเฉลิมพระเกียรติในหลวง ร.10 ในโอกาสพระราชพิธีเฉลิมพระชนมพรรษา
ปลัดดีอี รับมอบตราสัญลักษณ์งานเฉลิมพระเกียรติในหลวง ร.10 ในโอกาสพระราชพิธีเฉลิมพระชนมพรรษา
วันนี้ (26 มการาคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) รับมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 พร้อมด้วย ปลัดสํานักนายกรัฐมนตรี ปลัดกระทรวง ผู้บัญชาการเหล่าทัพ ผู้ว่าราชการกรุงเทพมหานคร ผู้ว่าราชการทุกจังหวัด และสื่อมวลชนทุกแขนง
โดยมี นายเศรษฐา ทวีสิน นายกรัฐมนตรี และ รัฐมนตรีว่าการกระทรวงการคลัง เป็นประธานในพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เผยแพร่ประชาสัมพันธ์ให้ประชาชนได้รับรู้ และร่วมเป็นส่วนหนึ่งในการจัดกิจกรรมเฉลิมพระเกียรติฯในครั้งนี้ ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-ปลัด ทส. รับมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันเสาร์ที่ 27 มกราคม 2567
ปลัด ทส. รับมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
ปลัด ทส. รับมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว
เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
ปลัด ทส. รับมอบตราสัญลักษณ์ งานเฉลิมพระเกียรติพระบาทสมเด็จพระเจ้าอยู่หัว
เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567
วันที่ 26 มกราคม 2567 เวลา 16.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เข้าร่วมพิธีมอบตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ให้แก่ปลัดสํานักนายกรัฐมนตรี ปลัดกระทรวง ผู้บัญชาการเหล่าทัพ ผู้ว่าราชการกรุงเทพมหานคร ผู้ว่าราชการทุกจังหวัด และสื่อมวลชนทุกแขนง โดยมีนายเศรษฐา ทวีสิน นายกรัฐมนตรี เป็นประธานในพิธี ณ ตึกสันติไมตรี ทําเนียบรัฐบาล เพื่อเผยแพร่ประชาสัมพันธ์ให้ประชาชนได้รับรู้และร่วมเป็นส่วนหนึ่งในการจัดกิจกรรมเฉลิมพระเกียรติฯ ในปีนี้
ทั้งนี้ เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 พระบาทสมเด็จพระเจ้าอยู่หัว พระราชทานแบบตราสัญลักษณ์ พร้อมความหมายภาษาไทย และได้รับความร่วมมือจากสื่อทุกแขนงได้นําไปขยายผลการประชาสัมพันธ์ผ่านสื่อโทรทัศน์ วิทยุ สิ่งพิมพ์ และสื่อออนไลน์ ให้ประชาชนได้รับทราบอย่างกว้างขวาง โดยนายเศรษฐา ทวีสิน นายกรัฐมนตรี ขอเชิญชวนหน่วยงานภาครัฐ ภาคเอกชน และประชาชน จัดตั้งโต๊ะหมู่ประดิษฐานพระฉายาลักษณ์ พร้อมเครื่องราชสักการะ ตกแต่งสถานที่ประดับพระฉายาลักษณ์ ประดับธงชาติไทยคู่กับธงตราสัญลักษณ์พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 พร้อมประดับผ้าระบายสีเหลืองร่วมกับผ้าระบายสีขาว ตามอาคารสถานที่ของหน่วยงานและบ้านเรือนตามความเหมาะสมโดยพร้อมเพรียงกัน และสามารถติดตามข้อมูลการจัดกิจกรรมเฉลิมพระเกียรติฯ และดาวน์โหลดตราสัญลักษณ์ได้ที่ www.pharlan.in.th พร้อมทั้งขอเชิญชวนหน่วยงานภาคเอกชน ประชาชนร่วมจัดกิจกรรมจิตอาสาบําเพ็ญสาธารณประโยชน์ เพื่อสืบสานพระราชปณิธาน ถวายเป็นพระราชกุศล ตลอดปี 2567 นี้
รัฐบาลไทย-ข่าวทำเนียบรัฐบาล-รมว.ธรรมนัส มอบรองปลัดเศรษฐเกียรติฯ เจรจาเคลียร์ปัญหาม็อบเขื่อนสิรินธร
วันเสาร์ที่ 27 มกราคม 2567
รมว.ธรรมนัส มอบรองปลัดเศรษฐเกียรติฯ เจรจาเคลียร์ปัญหาม็อบเขื่อนสิรินธร
รมว.ธรรมนัส มอบรองปลัดเศรษฐเกียรติฯ เจรจาเคลียร์ปัญหาม็อบเขื่อนสิรินธร
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เข้าร่วมการรับทราบประเด็นข้อเรียกร้องและการเจรจาหารือกับเครือข่ายผู้ได้รับผลกระทบจากการก่อสร้างเขื่อนสิรินธร โดยมีนายวันชัย ยังมีสุข เป็นแกนนําเครือข่ายฯ ณ ที่ว่าการอําเภอสิรินธร จังหวัดอุบลราชธานี ซึ่งเครือข่ายฯ มีข้อเรียกร้องให้เร่งการแก้ไขปัญหาผลกระทบจากการก่อสร้างเขื่อนสิรินธร โดยรองปลัดกระทรวงเกษตรฯ ได้รับมอบจดหมายจากแกนนําเครือข่ายฯ และเน้นย้ําว่ากระทรวงเกษตรและสหกรณ์จะบูรณาการความร่วมมือกับกระทรวงพลังงานเพื่อเร่งดําเนินการแก้ไขปัญหาดังกล่าว
ทั้งนี้ แกนนําเครือข่ายฯ และผู้ชุมนุม แสดงความพึงพอใจและขอบคุณร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ที่ใส่ใจและให้ความช่วยเหลือเครือข่ายฯ มาโดยตลอด
รัฐบาลไทย-ข่าวทำเนียบรัฐบาล-กสร. ห่วงผลกระทบปรับค่าจ้างขั้นต่ำ กำชับพนักงานตรวจแรงงาน ตรวจสอบสภาพการจ้างของสถานประกอบกิจการทั่วประเทศ
วันเสาร์ที่ 27 มกราคม 2567
27/01/2567
กสร. ห่วงผลกระทบปรับค่าจ้างขั้นต่ํา กําชับพนักงานตรวจแรงงาน ตรวจสอบสภาพการจ้างของสถานประกอบกิจการทั่วประเทศ
กสร. ห่วงผลกระทบปรับค่าจ้างขั้นต่ํา กําชับพนักงานตรวจแรงงาน ตรวจสอบสภาพการจ้างของสถานประกอบกิจการทั่วประเทศ
กรมสวัสดิการและคุ้มครองแรงงาน (กสร.) ห่วงผลกระทบการจ้างงานหลังประกาศปรับค่าจ้างขั้นต่ํา กําชับพนักงานตรวจแรงงานให้ตรวจสอบสภาพการจ้าง สภาพการทํางานของสถานประกอบกิจการทั่วประเทศ หากพบการฝ่าฝืนหรือปฏิบัติไม่ถูกต้องให้บังคับใช้กฎหมายอย่างเคร่งครัด
นางสาวกาญจนา พูลแก้ว รองอธิบดีกรมสวัสดิการและคุ้มครองแรงงาน ในฐานะกํากับดูแลงานด้านการคุ้มครองแรงงาน เปิดเผยว่า ตามที่มีประกาศคณะกรรมการค่าจ้างเรื่อง อัตราค่าจ้างขั้นต่ํา ฉบับที่ 12 ณ วันที่ 8 ธันวาคม 2566 ปรับอัตราค่าจ้างขั้นต่ําในทุกจังหวัด ซึ่งมีผลบังคับใช้ตั้งแต่วันที่ 1 มกราคม 2567 เป็นต้นไป กรมสวัสดิการและคุ้มครองแรงงาน (กสร.) มีความห่วงใยสถานการณ์ด้านแรงงาน เฝ้าระวัง จับตาความเคลื่อนไหวการจ้างงานของสถานประกอบกิจการในทุกพื้นที่ ทุกจังหวัดอย่างใกล้ชิด หลังมีการประกาศอัตราค่าจ้างขั้นต่ําดังกล่าว ที่อาจส่งผลกระทบต่อต้นทุนการผลิตของนายจ้าง จึงมีหนังสือไปยังผู้ว่าราชการจังหวัดทุกจังหวัด มอบหมายให้สวัสดิการและคุ้มครองแรงงานจังหวัด กําชับพนักงานตรวจแรงงานให้ตรวจสอบสภาพการจ้าง สภาพการทํางานของสถานประกอบกิจการอย่างเคร่งครัด โดยเฉพาะประเภทกิจการร้านอาหาร ลูกจ้างที่ทํางานในห้างสรรพสินค้า หรือกิจการประเภทวิสาหกิจขนาดกลางและขนาดย่อม หรือ SME ส่วนพื้นที่กรุงเทพมหานคร ก็ได้สั่งการให้สวัสดิการและคุ้มครองแรงงานกรุงเทพมหานครพื้นที่ทั้ง 10 พื้นที่ดําเนินการตรวจสอบด้วย เพื่อมิให้นายจ้างจ่ายค่าจ้างแก่ลูกจ้างน้อยกว่าอัตราค่าจ้างขั้นต่ําที่ได้ประกาศไว้ และหากพบการฝ่าฝืนหรือปฏิบัติไม่ถูกต้องจะถือเป็นความผิดตาม พ.ร.บ.คุ้มครองแรงงาน มาตรา 90 ต้องระวางโทษจําคุกไม่เกินหกเดือน หรือปรับไม่เกินหนึ่งแสนบาท หรือทั้งจําทั้งปรับ
อย่างไรก็ตาม กรมมีความมุ่งหวังให้นายจ้างได้เชื่อมั่นว่าการปรับปรุงสภาพการจ้างที่เป็นไปตามกฎหมายนั้น จะเป็นการยกระดับคุณภาพชีวิตที่ดีให้กับลูกจ้างและครอบครัวควบคู่ไปกับการเพิ่มประสิทธิภาพในการผลิตของสถานประกอบกิจการ ทั้งเป็นเครื่องมือในการสร้างขวัญกําลังใจ รักษาการจ้างและการดําเนินกิจการของนายจ้างให้คงอยู่ต่อไปได้บนพื้นฐานของระบบแรงงานสัมพันธ์ที่ดี ย่อมดีกว่าให้เกิดการบังคับใช้กฎหมาย รองอธิบดีฯ กล่าวในตอนท้าย
************
รัฐบาลไทย-ข่าวทำเนียบรัฐบาล-รองโฆษกรัฐบาลฯ รัดเกล้าฯ เผยความคืบหน้าของมาตรการ “ยกเว้น” ให้การผลิตไฟฟ้าจาก Solar Rooftop ไม่ต้องขอใบอนุญาต
วันเสาร์ที่ 27 มกราคม 2567
27/01/2567
รองโฆษกรัฐบาลฯ รัดเกล้าฯ เผยความคืบหน้าของมาตรการ “ยกเว้น” ให้การผลิตไฟฟ้าจาก Solar Rooftop ไม่ต้องขอใบอนุญาต
รองโฆษกรัฐบาลฯ รัดเกล้าฯ เผยความคืบหน้าของมาตรการ “ยกเว้น” ให้การผลิตไฟฟ้าจาก Solar Rooftop ไม่ต้องขอใบอนุญาต
วันนี้ (27 มกราคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงอุตสาหกรรม เดินหน้าปลดล็อก ช่วยเหลือประชาชนและผู้ประกอบการให้สามารถหาพลังงานสะอาดได้ด้วยตัวเอง เร่งเดินหน้าศึกษาและสนับสนุนการใช้พลังงานทดแทน ทั้งพลังงานแสงอาทิตย์ ลม และน้ํา เพื่อความมั่นคงทางพลังงานอย่างยั่งยืน
รองโฆษกประจําสํานักนายกรัฐมนตรี กล่าวถึงความคืบหน้าของมาตรการติดตั้งระบบผลิตพลังงานไฟฟ้าจากพลังงานแสงอาทิตย์ชนิดติดตั้งบนหลังคา (Solar Rooftop) ซึ่งกําลังเป็นที่สนใจอย่างมากจากทั้งผู้ประกอบการภาคอุตสาหกรรม ภาคธุรกิจ และภาคประชาชน โดยกรมโรงงานอุตสาหกรรมได้เสนอออกประกาศ “ยกเว้น” ให้การผลิตไฟฟ้าจาก Solar Rooftop ที่ติดตั้งในบ้าน อาคารสถานที่ สถานประกอบการ และสถานที่ราชการ ที่มีกําลังการผลิตไฟฟ้าไม่เกิน 1 เมกะวัตต์ ไม่ต้องขอใบอนุญาตที่เรียกว่า “รง.4” ตามพระราชบัญญัติโรงงานอุตสาหกรรม พ.ศ. 2535 เพราะปัจจุบันนี้​ เทคโนโลยี​มีความก้าวหน้ามากขึ้นแล้วด้วยเทคโนโลยีการผลิตโซลาร์เซลล์มีการพัฒนาไปอย่างรวดเร็ว ประกอบกับนโยบายพลังงานสีเขียว (UGT) เพื่อส่งเสริมการผลิตพลังงานสะอาดอย่างมีมาตรฐาน มาตรการดังกล่าวจะช่วยเพิ่มทางเลือกให้กับผู้ใช้ และรองรับการจัดหาไฟฟ้าสีเขียวในปริมาณเพียงพอ สนองต่อการเติบโตทางเศรษฐกิจของประเทศ รวมทั้งสร้างการเข้าถึงพลังงานสะอาด ขยายโอกาสการลงทุน และเพิ่มความสามารถในการแข่งขันให้กับผู้ประกอบการไทยอีกด้วย
“การปลดล็อคดังกล่าวถือเป็นการรื้อ ลด ปลด สร้าง แก้ปัญหาลดขั้นตอนอุปสรรค สร้างโอกาสให้ประชาชนให้เข้าถึงพลังงานสะอาด ส่งเสริมให้ผู้ประกอบการเข้าถึงพลังงานในราคาที่เข้าถึงได้ ทั้งนี้ รัฐบาลมิได้คํานึงถึงแต่ด้านการจัดหาพลังงานสะอาดเท่านั้น แต่ยังมองการไกล​ มีแผนการที่จะดูแลไปถึงตั้งแต่กระบวนการติดตั้ง การดูแล จนไปถึงหมดอายุการใช้ ที่ได้เตรียมมาตรการจัดการขยะของเสียและขยะมีพิษ ซึ่งหมายถึงความปลอดภัยของผู้ปฏิบัติงาน รวมถึงความปลอดภัยของชุมชนและประชาชนด้วย” นางรัดเกล้า กล่าว
รัฐบาลไทย-ข่าวทำเนียบรัฐบาล-“เกณิกา”เผย รมว.ธรรมนัส ไม่ได้นิ่งนอนใจกรณี "ศรีสุวรรณ"ขู่รีดไถเงินอธิบดีกรมการข้าว พร้อมกำชับให้ตรวจสอบข้อเท็จจริง ยืนยัน ไม่เข้าข้างคนของกระทรวงฯ
วันเสาร์ที่ 27 มกราคม 2567
27/01/2567
“เกณิกา”เผย รมว.ธรรมนัส ไม่ได้นิ่งนอนใจกรณี "ศรีสุวรรณ"ขู่รีดไถเงินอธิบดีกรมการข้าว พร้อมกําชับให้ตรวจสอบข้อเท็จจริง ยืนยัน ไม่เข้าข้างคนของกระทรวงฯ
“เกณิกา”เผย"รมว.ธรรมนัส "  ไม่ได้นิ่งนอนใจกรณี "ศรีสุวรรณ"ขู่รีดไถเงินอธิบดีกรมการข้าว พร้อมกําชับให้ตรวจสอบข้อเท็จจริง ยืนยัน ไม่เข้าข้างคนของกระทรวงฯ
วันนี้ (27 ม.ค. 67) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงกรณีนายศรีสุวรรณ จรรยา ผู้นําองค์กรรักชาติรักแผ่นดิน ได้ขู่รีดไถเงิน นายณัฏฐกิตติ์ ของทิพย์ อธิบดีกรมการข้าวไม่ยื่นเรื่องร้องเรียน ว่า ร.อ.ธรรมนัส พรหมเผ่า รัฐมมนตรึว่าการกระทรวงเกษตรและสหกรณ์ ไม่ได้นิ่งนอนใจต่อเหตุการณ์ที่เกิดขึ้น และไม่ได้จะเข้าข้างบุคคลในกระทรวงของตัวเอง โดย ภายหลังจากที่ ร.อ.ธรรมนัส ได้รับรายงานเกี่ยวกับเรื่องนี้ ท่านได้กําชับให้มีการต้องตรวจสอบข้อเท็จจริงทั้งหมดทันที ทั้งเรื่องการขู่รีดไถข้าราชการ และการทํางานของราชการในสังกัดกระทรวงเกษตรฯ พร้อมระบุว่า อะไรผิดก็ว่าไปตามผิด อะไรถูกต้องว่าไม่ตามนั้น ต้องให้ความยุติธรรมกับทั้ง 2 ฝ่าย
น.ส.เกณิกา กล่าวต่อว่า ร.อ.ธรรมนัส ได้ให้นโยบายหลักในการบริหารงานของกระทรวงฯว่า การทํางานของข้าราชการกระทรวงเกษตรฯต้องทํางานด้วยความโปร่งใส ตรวจสอบได้ และพร้อมรับการตรวจสอบเสมอโดยตระหนักถึงความสําคัญของสถานการณ์การทุจริตในปัจจุบัน เพื่อหาแนวทางในการป้องกันการทุจริต
รัฐบาลไทย-ข่าวทำเนียบรัฐบาล-นายกฯ บินขึ้นเหนือ จ.เชียงใหม่ ติดตามความคืบหน้าโครงการสำคัญ ๆ ในพื้นที่ 10 – 12 ม.ค.67
วันพฤหัสบดีที่ 11 มกราคม 2567
นายกฯ บินขึ้นเหนือ จ.เชียงใหม่ ติดตามความคืบหน้าโครงการสําคัญ ๆ ในพื้นที่ 10 – 12 ม.ค.67
.....
นายกฯ บินขึ้นเหนือ จ.เชียงใหม่ ติดตามความคืบหน้าโครงการสําคัญ ๆ ในพื้นที่ 10 – 12 ม.ค.67
.
“สวัสดีเจ้า ชาวเจียงใหม่” ภารกิจนายกฯ สัปดาห์นี้ 10 – 12 ม.ค.67 ลงพื้นที่ตรวจราชการติดตามความคืบหน้าโครงการสําคัญของรัฐบาลที่จังหวัดเชียงใหม่
.
โครงการ Highlight และอยู่ในความสนใจของประชาชน :
• การก่อสร้างสนามบินล้านนา (เชียงใหม่แห่งที่ 2)
• รถแดงไฟฟ้า (EV)
• การก่อสร้างถนนวงแหวนรอบ 3 เชียงใหม่
• การแก้ไขปัญหาหมอกควันไฟป่าในพื้นที่
• แผนพัฒนาแหล่งท่องเที่ยวในพื้นที่
• พิธีสืบสานอนุรักษ์ศิลปวัฒนธรรมประเพณีปีใหม่ลาหู่นานาชาติ ณ มหาวิทยาลัยพายัพ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัด ทส. ลงพื้นที่ประชุมหัวหน้าส่วนราชการ ติดตามการดำเนินงาน คทช. แม่แจ่ม
วันพฤหัสบดีที่ 11 มกราคม 2567
ปลัด ทส. ลงพื้นที่ประชุมหัวหน้าส่วนราชการ ติดตามการดําเนินงาน คทช. แม่แจ่ม
ปลัด ทส. ลงพื้นที่ประชุมหัวหน้าส่วนราชการ ติดตามการดําเนินงาน คทช. แม่แจ่ม
ปลัด ทส. ลงพื้นที่ประชุมหัวหน้าส่วนราชการ ติดตามการดําเนินงาน คทช. แม่แจ่ม
วันที่ 10 มกราคม 2567 เวลา 14.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานการประชุมติดตามผลการดําเนินงานตามกรอบมาตรการแก้ไขปัญหาการอยู่อาศัยและทํากินในพื้นที่ป่าสงวนแห่งชาติ อําเภอแม่แจ่ม ตามมติคณะรัฐมนตรี 26 พฤศจิกายน 2561 ในโครงการจัดที่ดินทํากินให้ชุมชนตามนโยบายรัฐบาล (คทช.) โดยมี นายสุรชัย อจลบุญ อธิบดีกรมป่าไม้ นายทศพล เผื่อนอุดม รองผู้ว่าราชการจังหวัดเชียงใหม่ ตลอดจนหน่วยงานที่เกี่ยวข้องในพื้นที่ ทั้งภาครัฐ ภาคเอกชน และภาคประชาสังคม เข้าร่วมประชุม ณ ห้องประชุมสํานักจัดการทรัพยากรป่าไม้ที่ 1 (เชียงใหม่)
ปกท.ทส. ได้เร่งรัดการดําเนินงาน คทช. ให้แล้วเสร็จโดยเร็วเพื่อให้ประชาชนได้รับประโยชน์สูงสุด ทั้งการจัดที่อยู่อาศัยและที่ทํากิน การจัดทําสมุดประจําตัวผู้ได้รับสิทธิ์ การพัฒนาอาชีพและคุณภาพชีวิต การพัฒนาสาธารณูปโภคพื้นฐาน แนวทางการพัฒนาที่ยั่งยืน พร้อมรับฟังข้อเสนอของหน่วยงานต่าง ๆ ตลอดจนภาคประชาสังคมในพื้นที่ นอกจากนี้ ยังรับทราบการดําเนินงานด้านป่าชุมชนในพื้นที่ รวมถึงการจัดตั้งป่านันทนาการ "ดอยผ้าขาว" ตําบลกองแขก โดยขอให้ดําเนินการให้ถูกต้องตามระเบียบ ทั้งการบริหาร การจัดการ เพื่อให้เกิดประโยชน์สูงสุดทั้งต่อภาครัฐและประชาชนในพื้นที่
รัฐบาลไทย-ข่าวทำเนียบรัฐบาล-ก.เกษตรฯ ส่งความสุขปีใหม่ให้เกษตรกรในพื้นที่จังหวัดสุรินทร์
วันพุธที่ 10 มกราคม 2567
ก.เกษตรฯ ส่งความสุขปีใหม่ให้เกษตรกรในพื้นที่จังหวัดสุรินทร์
ก.เกษตรฯ ส่งความสุขปีใหม่ให้เกษตรกรในพื้นที่จังหวัดสุรินทร์ ออกหน่วยปศุสัตว์เคลื่อนที่
ให้บริการผ่าตัดทําหมันสุนัขและแมว พร้อมฉีดวัคซีนฟรี ป้องกันโรคพิษสุนัขบ้า
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ได้มอบหมาย นายคุณากร ปรีชาชนะชัย ผู้ช่วยเลขานุการรัฐมนตรีว่าการกระทรวงเกษตรและสหกรณ์ปฏิบัติหน้าที่เลขานุการรัฐมนตรีช่วยว่าการกระทรวงเกษตรและสหกรณ์ เป็นประธานเปิดโครงการส่งความสุขปีใหม่ มอบให้เกษตรกร กระทรวงเกษตรและสหกรณ์ ประจําปี 2567 โดยมีนายสัตวแพทย์อภิชัย นาคีสังข์ ปศุสัตว์จังหวัดสุรินทร์ หัวหน้าส่วนราชการ เจ้าหน้าที่สังกัดกระทรวงเกษตรและสหกรณ์ และเจ้าหน้าที่ส่วนจังหวัดให้การต้อนรับ ณ วัดปทุมทอง (วัดบ้านตูม) หมู่ 1 ตําบลท่าตูม อําเภอท่าตูม จังหวัดสุรินทร์ สําหรับวัตถุประสงค์การจัดงานในครั้งนี้ เพื่อให้เกษตรกรและประชาชนมีความสุขในช่วงเทศกาลปีใหม่ รวมถึงสร้างการรับรู้ ความเข้าใจ และตระหนักถึงความสําคัญของการป้องกันโรคพิษสุนัขบ้า อันจะช่วยลดความสูญเสียที่อาจเกิดขึ้น แก่สัตว์เลี้ยงและสัตว์      ด้อยโอกาสในพื้นที่ โดยมีกิจกรรมออกหน่วยปศุสัตว์เคลื่อนที่บริการผ่าตัดทําหมันสุนัขและแมว รวมถึงฉีดวัคซีนป้องกันโรคพิษสุนัขบ้าให้กับสัตว์กลุ่มเสี่ยง พร้อมทั้งจัดนิทรรศการให้ความรู้เกี่ยวกับโรคพิษสุนัขบ้าแก่ประชาชน และการดําเนินงาน          ของหน่วยงานภาคีเครือข่าย
นายคุณากร ปรีชาชนะชัย ผู้ช่วยเลขานุการรัฐมนตรีฯ กล่าวว่า โครงการส่งความสุขปีใหม่ มอบให้เกษตรกรฯ    จะช่วยสร้างการรับรู้ และสร้างความร่วมมือของทุกภาคส่วนในการป้องกันโรคพิษสุนัขบ้า ที่เป็นโรคติดต่อร้ายแรงสามารถ   สร้างความเสียหายให้กับเกษตรกรผู้เลี้ยงโค-กระบือ และสัตว์เลี้ยงอื่น ๆ ดังนั้น กระทรวงเกษตรฯ ขอให้เฝ้าระวัง ป้องกัน และควบคุมโรค ตามมาตรการของกรมปศุสัตว์ ได้แก่ ฉีดวัคซีนป้องกันโรคอย่างต่อเนื่องปีละ 1 ครั้ง และควบคุมประชากรสัตว์พาหะ (สุนัขและแมว)เพื่อลดการระบาดของโรคทั้งในพื้นที่จังหวัดสุรินทร์และพื้นที่จังหวัดข้างเคียง ทําให้เกษตรกรสามารถสร้างรายได้จากจําหน่ายโค-กระบือที่มีคุณภาพได้ต่อไป
โอกาสนี้ ผู้ช่วยเลขานุการรัฐมนตรีฯ ในฐานะตัวแทนของกระทรวงเกษตรฯ ได้ร่วมส่งความสุข โดยการมอบเวชภัณฑ์อาสาปศุสัตว์ และเวชภัณฑ์ผู้นําชุมชน รวมถึงปัจจัยการผลิตทางการเกษตร (พันธุ์ปลา พันธุ์หญ้า เมล็ดพันธุ์) และผลิตภัณฑ์ปศุสัตว์แก่เกษตรกร อีกด้วย
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานการประชุมติดตามความคืบหน้าการดำเนินการแก้ไขปัญหาหมอกควันไฟป่า
วันพฤหัสบดีที่ 11 มกราคม 2567
นายกรัฐมนตรีเป็นประธานการประชุมติดตามความคืบหน้าการดําเนินการแก้ไขปัญหาหมอกควันไฟป่า
.....
นายกรัฐมนตรีเป็นประธานการประชุมติดตามความคืบหน้าการดําเนินการแก้ไขปัญหาหมอกควันไฟป่า และการเชื่อมโยงระบบขนส่งและเดินทางในพื้นที่ ณ จ.เชียงใหม่ (วันที่ 11 ม.ค. 2567)
.
อ่านเพิ่มเติม: https://www.thaigov.go.th/news/contents/details/77296
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกฯ ติดตามความคืบหน้าการแก้ไขปัญหา Hotspot ในพื้นที่ภาคเหนือ ย้ำเดินหน้าแก้ไขปัญหาอย่างยั่งยืน พร้อมฝากทุกหน่วยดูแลความปลอดภัยของเจ้าหน้าที่
วันพฤหัสบดีที่ 11 มกราคม 2567
11/01/2567
​นายกฯ ติดตามความคืบหน้าการแก้ไขปัญหา Hotspot ในพื้นที่ภาคเหนือ ย้ําเดินหน้าแก้ไขปัญหาอย่างยั่งยืน พร้อมฝากทุกหน่วยดูแลความปลอดภัยของเจ้าหน้าที่
​นายกฯ ติดตามความคืบหน้าการแก้ไขปัญหา Hotspot ในพื้นที่ภาคเหนือ ย้ําเดินหน้าแก้ไขปัญหาอย่างยั่งยืน พร้อมฝากทุกหน่วยดูแลความปลอดภัยของเจ้าหน้าที่
วันนี้ (11 ม.ค. 67) เวลา 11.55 น. ณ ศูนย์ฝึกอบรมและพัฒนาการควบคุมไฟป่าภาคเหนือ อ.เมืองเชียงใหม่ จ.เชียงใหม่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ติดตามความคืบหน้าการแก้ไขปัญหาจุดความร้อน (Hotspot) ในพื้นที่ภาคเหนือ ร่วมกับหน่วยงานที่เกี่ยวข้อง นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญสรุป ดังนี้
นายกรัฐมนตรีประชุมติดตามความคืบหน้าการแก้ไขปัญหาจุดความร้อน (Hotspot) ในพื้นที่ภาคเหนือ โดยนายกรัฐมนตรีกล่าวว่าการลดจุดความร้อน (Hotspot) และการทําแนวกันไฟต้องอาศัยร่วมแรงร่วมมือกันอย่างจริงจัง ผ่านการประสานงานอย่างใกล้ชิดทั้งจากหน่วยงานภาครัฐและภาคประชาชน ทั้งนี้ กระทรวงต่าง ๆ ไม่ว่าจะเป็นกระทรวงเกษตรและสหกรณ์ กระทรวงมหาดไทย กระทรวงคมนาคม หรือกระทรวงทรัพยากรธรรมชาติและสิ่งแวดล้อม ได้ดําเนินการแก้ไขปัญหาต่าง ๆ ไปเยอะมาก แต่ปัญหาบางอย่างก็ยังไม่สามารถควบคุมได้โดยตรง ซึ่งบางปัญหาก็เกิดจากประเทศเพื่อนบ้าน ซึ่งตนไม่อยากให้นํามาเป็นเหตุผลหรือข้ออ้าง เนื่องจากประเทศไทยนับเป็นพี่ใหญ่ เรามีเทคโนโลยี มีทรัพยากรที่มากกว่า เพราะฉะนั้นเราต้องมีการพูดคุย เจรจากับประเทศเพื่อนบ้านได้ โดยตนจะพูดคุยกับกระทรวงการต่างประเทศให้มากขึ้นเพื่อร่วมแก้ไขปัญหา
นายกรัฐมนตรีได้กล่าวอีกว่า ภารกิจนี้เป็นภารกิจที่หนักมากในช่วง 4 เดือนที่จะถึงนี้ โดยต้องขอบคุณความทุ่มเทที่ทุกคนเอาใจใส่ นําปัญหานี้มาเป็นปัญหาหลักในการทํางานแบบบูรณาการ ซึ่งก่อนหน้านี้เราได้มีการพูดคุยกันภายในประเทศ ทุกหน่วยงานมีการทํางานอย่างเต็มที่ เราต้องพยายามต่อไปในการแก้ไขปัญหาอย่างยั่งยืน หากมีวิธีการหรือช่องทางใดที่รัฐบาลสามารถช่วยเหลือได้ รัฐบาลยินดีเป็นส่วนหนึ่งของการแก้ไขปัญหา ทั้งนี้ ในฐานะที่กระทรวงทรัพยากรธรรมชาติและสิ่งแวดล้อมเป็นหน่วยงานหลักที่จะต้องเป็นผู้นําในการแก้ไขปัญหาตรงนี้ ตนเข้าใจว่าทุกหน่วยงานมียุทโธปกรณ์ที่ไม่เพียงพอ แต่เราสามารถโยกย้ายยุทโธปกรณ์ไปตามความจําเป็นได้ เพื่อนําไปช่วยเสริมในบางหน่วยงานที่ขาดแคลน อีกทั้งอยากฝากให้ทุกหน่วยงานดูแลเรื่องความปลอดภัยของเจ้าหน้าที่ให้ดี ทั้งเรื่องการพักผ่อน ชีวิตและจิตใจ เพื่อให้เจ้าหน้าที่ทุกคนปฏิบัติงานได้อย่างมีประสิทธิภาพเต็มที่
จากนั้น นายกรัฐมนตรีและคณะได้ร่วมทําแนวกันไฟ และรับประทานอาหารกลางวันร่วมกับเจ้าหน้าที่ดับไฟป่า หรือเสือไฟ พร้อมชมการสาธิตการดับไฟป่าทางอากาศ รวมทั้งได้มอบข้าวสารอาหารแห้งให้กับเจ้าหน้าที่ดับไฟป่า (เสือไฟ) เพื่อใช้สําหรับดํารงชีพระหว่างที่ออกปฏิบัติหน้าที่ดูแลดับไฟป่าด้วย
รัฐบาลไทย-ข่าวทำเนียบรัฐบาล-รองปลัดณัฏฐิญา นั่งหัวโต๊ะเคาะแผนใชัจ่ายเงิน ปี 67 ค่าใช้จ่ายในการดำเนินงานตามพระราชบัญญัติโรงงาน พ.ศ. 2535
วันพฤหัสบดีที่ 11 มกราคม 2567
11/01/2567
รองปลัดณัฏฐิญา นั่งหัวโต๊ะเคาะแผนใชัจ่ายเงิน ปี 67 ค่าใช้จ่ายในการดําเนินงานตามพระราชบัญญัติโรงงาน พ.ศ. 2535
รองปลัดณัฏฐิญา นั่งหัวโต๊ะเคาะแผนใชัจ่ายเงิน ปี 67 ค่าใช้จ่ายในการดําเนินงานตามพระราชบัญญัติโรงงาน พ.ศ. 2535
วันที่ 9 มกราคม 2567 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการค่าใช้จ่ายในการดําเนินงานตามพระราชบัญญัติโรงงาน พ.ศ. 2535 ครั้งที่ 1/2567 เพื่อพิจารณาแผนการใช้จ่ายเงินประจําปี 2567 โดยที่ประชุมมีมติเห็นชอบแผนฯ ประกอบด้วย ค่าใช้จ่ายที่จําเป็นเกี่ยวกับการเปรียบเทียบคดีอันได้มาซึ่งเงินค่าปรับ อาทิเช่น ค่าไปรษณีย์ ค่าเช่าเครื่องถ่ายเอกสาร ฯลฯ นอกจากนี้ ยังได้ติดตามความคืบหน้าการดําเนินการตามมติของคณะกรรมการที่ผ่านมา ประกอบด้วย 1) โครงการพัฒนาระบบมาตรฐานการกํากับดูแลโรงงานอุตสาหกรรม ได้มีการอบรมการใช้งานแก่เจ้าหน้าที่สํานักงานอุตสาหกรรมจังหวัด โดยปัจจุบันได้มีการใช้งานระบบแล้วจํานวน 43 จังหวัด พร้อมทั้งได้รับฟังความคิดเห็นและข้อเสนอแนะจากผู้ใช้งาน และหารือแนวทางการพัฒนาและใช้งานร่วมกับกรมโรงงานฯ เพื่อพัฒนาระบบในระยะ2 ต่อไป 2) การจัดหาอุปกรณ์และเครื่องมือที่จําเป็นกับการปฏิบัติงาน เช่น เครื่องตรวจวัดคุณภาพอากาศแบบพกพา เครื่องตรวจวัดคุณภาพน้ําภาคสนามแบบพารามิเตอร์ หน้ากากป้องกันสารเคมี ฯลฯ
โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายวชิระ ไม้แพ ที่ปรึกษาด้านกฎหมาย นายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน นายเตมีย์ พันธุวงค์ราช ผู้อํานวยการกองตรวจราชการ นางสาวชลาริน นิลพิฤกษ์ ผู้อํานวยการกองกลาง นายดุสิต อนันตรักษ์ ผู้อํานวยการศูนย์เทคโนโลยีสารสนเทศ นายสมชัย เอมบํารุง ผู้อํานวยการกองกฎหมาย และเจ้าหน้าที่สํานักงานปลัดกระทรวงอุตสาหกรรม เข้าร่วมการประชุม ณ ห้องประชุมชุณหะวัณ ชั้น 3 อาคาร สปอ.
รัฐบาลไทย-ข่าวทำเนียบรัฐบาล-กรมบัญชีกลางเปิดหลักสูตรนักบริหารการเงินการคลังภาครัฐระดับสูง (บงส.) รุ่นที่ 11 FME : Going beyond เติมศักยภาพการบริหารด้านการเงินการคลังภาครัฐ สำหรับผู้บริหารระดับสูง
วันพฤหัสบดีที่ 11 มกราคม 2567
11/01/2567
กรมบัญชีกลางเปิดหลักสูตรนักบริหารการเงินการคลังภาครัฐระดับสูง (บงส.) รุ่นที่ 11 FME : Going beyond เติมศักยภาพการบริหารด้านการเงินการคลังภาครัฐ สําหรับผู้บริหารระดับสูง
นายกฤษฎา จีนะวิจารณะ รัฐมนตรีช่วยว่าการกระทรวงการคลัง เป็นประธานในพิธีเปิดโครงการฝึกอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 11 ณ โรงแรมอัศวิน แกรนด์ คอนเวนชั่น หลักสี่ กรุงเทพฯ
นางแพตริเซีย มงคลวนิช อธิบดีกรมบัญชีกลาง เปิดเผยภายหลังพิธีเปิดโครงการฝึกอบรมหลักสูตรนักบริหารการเงินการคลังภาครัฐระดับสูง (บงส.) รุ่นที่ 11 ณ โรงแรมอัศวิน แกรนด์ คอนเวนชั่น หลักสี่ กรุงเทพฯ โดยได้รับเกียรติจากนายกฤษฎา จีนะวิจารณะ รัฐมนตรีช่วยว่าการกระทรวงการคลัง เป็นประธานในพิธีเปิดว่า กรมบัญชีกลางในฐานะหน่วยงานกลางที่มีภารกิจในการกํากับ ดูแล และบริหารการใช้จ่ายเงินภาครัฐ ได้ตระหนักถึงความสําคัญของการพัฒนาศักยภาพและการเพิ่มพูนความรู้ความสามารถของบุคลากรด้านการเงินการคลังภาครัฐ โดยเฉพาะผู้บริหารระดับสูงของหน่วยงาน ที่จําเป็นต้องมีความรู้ ความเข้าใจในองค์ความรู้ที่เกี่ยวข้องกับการบริหารจัดการด้านการเงินการคลังของภาครัฐ เพื่อให้สามารถบริหารงานในฐานะผู้บริหารระดับสูงได้อย่างมีประสิทธิภาพ กรมบัญชีกลางจึงได้จัดโครงการฝึกอบรมหลักสูตรนักบริหารการเงินการคลังภาครัฐระดับสูง (บงส.) อย่างต่อเนื่อง โดยรุ่นนี้เป็นรุ่นที่ 11 ภายใต้คอนเซ็ปต์ FME : Going beyond เติมศักยภาพการบริหารด้านการเงินการคลังภาครัฐสําหรับผู้บริหารระดับสูง
“บงส.รุ่นที่ 11 นี้ มีผู้ที่ผ่านการพิจารณาคัดเลือกตามคุณสมบัติและเข้ารับการฝึกอบรมฯ จํานวนทั้งสิ้น 120 ราย ประกอบด้วยผู้บริหารระดับสูง ระดับรองหัวหน้าส่วนราชการในระดับกรมหรือเทียบเท่าหน่วยงานของรัฐและผู้บริหารระดับสูงจากภาคเอกชน ซึ่งการฝึกอบรมฯ จะจัดขึ้นระหว่างวันที่ 11 มกราคม 2567 ถึงวันที่ 2 สิงหาคม 2567 รวมทั้งสิ้น 204 ชั่วโมง แบ่งเนื้อหาออกเป็น 5 หมวด ได้แก่ 1) ความรู้ด้านเศรษฐกิจเพื่อการพัฒนาประเทศ 2) ความรู้ด้านการเงินการคลังภาครัฐ 3) ความรู้ด้านการบริหารองค์กรยุคใหม่และการสร้างนวัตกรรม 4) ความรู้ด้านความเป็นผู้นํากับการบริหารจัดการตนเอง และ 5) การเสริมสร้างประสบการณ์นักบริหารเชิงประจักษ์ ซึ่งรูปแบบการฝึกอบรมจะเน้นวิธีการเรียนรู้ที่เหมาะสมสําหรับนักบริหารระดับสูง โดยใช้หลักการเรียนรู้แบบมีส่วนร่วมและการเรียนรู้จากประสบการณ์ตรง โดยมีวิทยากรผู้ทรงคุณวุฒิจากภาครัฐและภาคเอกชนมาถ่ายทอดองค์ความรู้และแลกเปลี่ยนความคิดเห็นแก่ผู้เข้ารับการฝึกอบรม เพื่อให้เกิดการบูรณาการความรู้ด้านการบริหารการเงินการคลังและสามารถนําไปประยุกต์ใช้ได้อย่าง เป็นรูปธรรม” อธิบดีกรมบัญชีกลาง กล่าว
อธิบดีกรมบัญชีกลางกล่าวทิ้งท้ายว่า กรมบัญชีกลางมีความมุ่งหวังให้ผู้บริหารระดับสูงของหน่วยงานของรัฐและภาคเอกชน ที่เข้าร่วมการฝึกอบรมในโครงการนี้ มีวิสัยทัศน์ในการบริหารจัดการด้านการเงินการคลังภาครัฐที่มีประสิทธิภาพและสร้างเครือข่ายการเรียนรู้ แลกเปลี่ยนประสบการณ์ ซึ่งความหลากหลายของทักษะและประสบการณ์ของผู้เข้าอบรมจะยกระดับทักษะความสามารถในการทํางานได้เป็นอย่างดี และสนับสนุนการแบ่งปัน ซึ่งจะทําให้ความรู้ที่ได้รับเกิดประโยชน์ต่อการปฏิบัติงานขององค์กรต่อไป
รัฐบาลไทย-ข่าวทำเนียบรัฐบาล-มท.1 ชื่นชมกิจกรรมสภานักเรียน ระดับประเทศ เน้นย้ำ ส่งเสริมการเรียนรู้วิชาหน้าที่พลเมือง ประวัติศาสตร์ชาติไทยและท้องถิ่น เพื่อสร้างพลเมืองที่ดีตามวิถีประชาธิปไตย
วันพฤหัสบดีที่ 11 มกราคม 2567
11/01/2567
มท.1 ชื่นชมกิจกรรมสภานักเรียน ระดับประเทศ เน้นย้ํา ส่งเสริมการเรียนรู้วิชาหน้าที่พลเมือง ประวัติศาสตร์ชาติไทยและท้องถิ่น เพื่อสร้างพลเมืองที่ดีตามวิถีประชาธิปไตย
มท.1 ชื่นชมกิจกรรมสภานักเรียน ระดับประเทศ เน้นย้ํา ส่งเสริมการเรียนรู้วิชาหน้าที่พลเมือง ประวัติศาสตร์ชาติไทยและท้องถิ่น เพื่อสร้างพลเมืองที่ดีตามวิถีประชาธิปไตย มีจิตอาสา ร่วมกันพัฒนาทรัพยากรมนุษย์ของประเทศให้มีคุณภาพและมีคุณธรรมอย่างยั่งยืน
วันนี้ (11 ม.ค. 67) นางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทยในฐานะโฆษกกระทรวงมหาดไทย เปิดเผยว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้รับทราบถึงการจัดอบรมสัมมนาสภานักเรียน ระดับประเทศ ประจําปี 2567 ภายใต้แนวคิด “สภานักเรียน สพฐ. สานต่อแนวคิดที่สร้างสรรค์ เรียนรู้อย่างเท่าทัน มุ่งมั่นพัฒนาประชาธิปไตย” ซึ่งมีตัวแทนสภานักเรียนจากสํานักงานเขตพื้นที่การศึกษาจากทุกจังหวัด และกรุงเทพมหานคร ร่วมประชุมสัมมนาและระดมความคิดเห็น เพื่อเตรียมนําเสนอข้อคิดเห็นของสภานักเรียนระดับประเทศต่อรัฐบาลในวันเด็กแห่งชาติ 13 มกราคม 2567 นี้
นางสาวไตรศุลีฯ กล่าวว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ได้แสดงความชื่นชมยินดีกับตัวแทนสภานักเรียนที่ได้รับการคัดเลือกจากสภานักเรียนโรงเรียนในทุกจังหวัดทั่วประเทศ ซึ่งเป็นการคัดเลือกด้วยกระบวนการประชาธิปไตยที่ถือเป็นการส่งเสริมการเรียนรู้พื้นฐานของการเป็นพลเมืองที่ดี และขอขอบคุณคณะทํางานขับเคลื่อนสภานักเรียน ระดับประเทศ ที่ได้ร่วมกันสร้างสรรค์และขับเคลื่อนกิจกรรมนี้อย่างต่อเนื่อง สอดคล้องกับนโยบายที่เคยมอบไว้ในการตรวจเยี่ยมกระทรวงศึกษาธิการ คือ กระทรวงในการกํากับทั้ง 4 กระทรวง อันได้แก่ กระทรวงมหาดไทย กระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม และกระทรวงแรงงาน มีเจตนารมณ์และภารกิจร่วมกันในการพัฒนาคนและพัฒนาชาติ ซึ่งความมีคุณภาพของคน ไม่ใช่เพียงมีความรู้ความสามารถ มีงานทํา มีรายได้เท่านั้น แต่ "ต้องมีคุณภาพครบวงจร" ด้วยการมีสุขภาพร่างกายที่แข็งแรง มีสุขภาพจิตที่ดี มีจริยธรรม มีจิตสํานึกรักชาติ มีความภาคภูมิใจในความเป็นชาติไทย มีความจงรักภักดีต่อสถาบันสําคัญของชาติ
นางสาวไตรศุลีฯ กล่าวเพิ่มเติมว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ยังได้สนับสนุนให้กิจกรรมสภานักเรียนเป็นกิจกรรมส่งเสริมการเรียนรู้พื้นฐานที่จะสร้างคนที่มีคุณภาพ สร้างคนดีของสังคม ที่ต้องมีการส่งเสริมและระดมความเห็นเกี่ยวกับความภูมิใจในประวัติศาสตร์ชาติไทย ประวัติศาสตร์ท้องถิ่น และหน้าที่พลเมือง ภาคภูมิใจที่ประเทศไทยเรามีประวัติศาสตร์ เรารู้รากเหง้า วัฒนธรรมค่านิยมที่ดี เรียนรู้การเป็นพลเมืองที่ดี รู้สิทธิ รู้หน้าที่ เคารพผู้อื่น เคารพกติกา นั่นคือ การเคารพกฎหมายของบ้านเมือง รวมถึงเป็นเวทีสะท้อนความต้องการในการพัฒนาศักยภาพ ปกป้องคุ้มครองสุขภาพกาย ใจ ของเพื่อนนักเรียน มายังสถานศึกษา เขตพื้นที่การศึกษา จังหวัด และระดับรัฐบาล โดยผู้หลักผู้ใหญ่ตั้งแต่ผู้อํานวยการโรงเรียน ผู้อํานวยการสํานักงานเขตพื้นที่การศึกษา นายอําเภอ ผู้ว่าราชการจังหวัด และผู้บริหารระดับสูง ยินดีให้การสนับสนุนบทบาทของสภานักเรียน เพื่อร่วมกันพัฒนาทรัพยากรมนุษย์ของประเทศให้มีคุณภาพ มีความพร้อม และสามารถรองรับการเปลี่ยนแปลงของโลกได้อย่างยั่งยืน
รัฐบาลไทย-ข่าวทำเนียบรัฐบาล-​“นฤมล” เป็นสักขีพยาน ลงนาม MOU ขยายตลาดส่งออกสินค้าเกษตรและสินค้าอุปโภคบริโภค ช่วยเหลือเกษตรกรในการเพิ่มโอกาสทางการค้า เผยมูลค่าการส่งออกกว่า 15,000 ล้านบาท
วันพฤหัสบดีที่ 11 มกราคม 2567
11/01/2567
​“นฤมล” เป็นสักขีพยาน ลงนาม MOU ขยายตลาดส่งออกสินค้าเกษตรและสินค้าอุปโภคบริโภค ช่วยเหลือเกษตรกรในการเพิ่มโอกาสทางการค้า เผยมูลค่าการส่งออกกว่า 15,000 ล้านบาท
​“นฤมล” เป็นสักขีพยาน ลงนาม MOU ขยายตลาดส่งออกสินค้าเกษตรและสินค้าอุปโภคบริโภค ช่วยเหลือเกษตรกรในการเพิ่มโอกาสทางการค้า เผยมูลค่าการส่งออกกว่า 15,000 ล้านบาท
วันนี้ (11 มกราคม 2567) เวลา 10.00 น. ณ ห้องประชุม 115 กระทรวงเกษตรและสหกรณ์ กรุงเทพมหานครศาสตราจารย์ นฤมล ภิญโญสินวัฒน์ ผู้แทนการค้าไทย เป็นสักขีพยานพิธีลงนามบันทึกข้อตกลงความร่วมมือ (MOU) การขยายตลาดส่งออกสินค้าเกษตรและสินค้าอุปโภคบริโภค ระหว่าง องค์การตลาดเพื่อเกษตรกร (อ.ต.ก.) และ บริษัท เดอะลิส อินเตอร์ คอร์ปอเรชั่น จํากัด และบริษัท หวา ฉี ซับพลาย เชน ยูนาน จํากัด (Huashi Supply Chain (Yunnan) Co.,Ltd) โดยมี ร้อยเอก ธรรมนัส พรหมเผ่ารัฐมนตรีว่าการกระทรวงเกษตรและสหกรณ์ เป็นประธาน
ผู้แทนการค้า เปิดเผยว่า จากนโยบายของนายเศรษฐา ทวีสิน นายกรัฐมนตรี ที่มุ่งส่งเสริมช่วยเหลือเกษตรกร   ในการเพิ่มโอกาสทางการค้า ส่งเสริมการส่งออกสินค้าเกษตร เพื่อสร้างรายได้เข้าประเทศ และยกระดับชีวิตความเป็นอยู่ของเกษตรกรให้มีคุณภาพชีวิตที่ดีขึ้น รัฐบาล โดยกระทรวงเกษตรและสหกรณ์ได้ดําเนินการขยายตลาดสินค้าเกษตรในต่างประเทศ ตามนโยบาย Quick Win ของรัฐบาล
ผู้แทนการค้า กล่าวต่อไปว่า กระทรวงเกษตรและสหกรณ์ ได้มอบหมายให้องค์การตลาดเพื่อเกษตรกร (อ.ต.ก.) ในการหาตลาดเพื่อรองรับผลผลิตทางการเกษตร โดยการส่งเสริมช่องทางการตลาดสินค้าเกษตรทั้งในประเทศและต่างประเทศ และสร้างโอกาสในการจําหน่ายให้เกษตรกร ส่งเสริมให้สินค้าเกษตรไทยสามารถเข้าสู่ตลาดการค้าต่างประเทศได้มากขึ้น โดยได้ทํา MOU ร่วมกับ บริษัท เดอะลิส อินเตอร์ คอร์ปอเรชั่น จํากัด (เดอะลิส) ซึ่งเป็นบริษัทที่จะสนับสนุน ส่งเสริมการดําเนินการเกี่ยวกับการแสวงหาช่องทางจัดจําหน่ายสินค้าเกษตรและสินค้าอุปโภคบริโภค รวมถึงการดําเนินการเกี่ยวกับการจัดส่งสินค้าทั้งในประเทศและต่างประเทศ ทั้งนี้ ในปี พ.ศ. 2567 บริษัทฯ วางแผนจัดซื้อสินค้าเกษตรจากไทยมูลค่ากว่า 15,000 ล้านบาท และมีแผนนําเข้าทุเรียนแช่แข็งจากไทยส่งไปจีน จํานวน 5,000 ตู้ โดยรัฐบาลหวังว่าตัวเลขการส่งออกสินค้าเกษตรที่เพิ่มขึ้นจะเป็นส่วนสําคัญในการเพิ่มรายได้ให้กับเกษตรกร
“พิธีลงนามภายใต้ความร่วมมือ การขยายตลาดส่งออกสินค้าเกษตรและสินค้าอุปโภคบริโภคนี้ มีเป้าหมายเพื่อขับเคลื่อนภารกิจของกระทรวงเกษตรและสหกรณ์ ตามนโยบายของรัฐบาล รวมถึงสนับสนุนและดําเนินการขยายตลาดส่งออกสินค้าเกษตรและสินค้าอุปโภคบริโภค โดยการแสวงหาช่องทางการตลาด ไปยังสาธารณรัฐประชาชนจีน ทั้งศึกษาความเป็นไปได้และโอกาสทางธุรกิจในรูปแบบความร่วมมือต่าง ๆ เพื่อสนับสนุนการขยายตลาดส่งออกสินค้าเกษตรและสินค้าอุปโภคบริโภค เช่น การให้บริการจัดหา จําหน่าย ขนส่งและขยายตลาดสินค้าเกษตรทั้งในและต่างประเทศผ่านการขนส่งต่อเนื่องหลายรูปแบบ” ผู้แทนการค้า กล่าว
รัฐบาลไทย-ข่าวทำเนียบรัฐบาล-ขสมก. เตรียมพร้อมให้บริการในวันเด็กแห่งชาติ 2567
วันพฤหัสบดีที่ 11 มกราคม 2567
ขสมก. เตรียมพร้อมให้บริการในวันเด็กแห่งชาติ 2567
...
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า วันเด็กแห่งชาติ ประจําปี 2567 ตรงกับวันเสาร์ที่ 13 มกราคม 2567 หน่วยงานภาครัฐและเอกชนต่าง ๆ ได้จัดงานเพื่อให้ผู้ปกครองพาบุตรหลานมาเข้าร่วมกิจกรรม เป็นการเสริมสร้างความรู้ และเปิดโอกาสให้เยาวชนกล้าแสดงออก โดย ขสมก. ได้ร่วมสนับสนุนงานวันเด็กแห่งชาติ ด้วยการให้สิทธิเด็กที่มีอายุต่ํากว่า 15 ปี สามารถใช้บริการรถโดยสารของ ขสมก. ทั้งรถโดยสารธรรมดาและรถปรับอากาศได้ตลอดทั้งวัน โดยไม่ต้องชําระค่าโดยสาร จัดรถโดยสาร จํานวน 2,664 คัน ประมาณ 19,000 เที่ยว ไว้ให้บริการ และมีป้ายประชาสัมพันธ์ข้อความ “วันเด็กแห่งชาติ เด็กขึ้นรถเมล์ฟรี ตลอดวัน” ติดบริเวณกระจกด้านหน้ารถโดยสาร สําหรับผู้ปกครองและประชาชนทั่วไป สามารถใช้บริการโดยชําระค่าโดยสารในอัตราปกติ
นอกจากนี้ ขสมก. ได้เตรียมความพร้อมด้านการอํานวยความสะดวก ปลอดภัยให้กับประชาชนผู้ใช้บริการในวันเด็กแห่งชาติ ดังนี้
1. กําชับพนักงานขับรถโดยสาร ปฏิบัติหน้าที่ตามกฎจราจรอย่างเคร่งครัด เปิดประตูเมื่อรถจอดสนิท และปิดประตูก่อนเคลื่อนรถออกจากป้าย เพื่อป้องกันเด็กพลัดตกจากรถ
2. กําชับพนักงานเก็บค่าโดยสาร ดูแลความปลอดภัยของผู้ใช้บริการขณะขึ้น - ลงรถ และจัดหาที่นั่งสําหรับเด็ก โดยเด็กจะต้องมีที่นั่งทุกครั้งเมื่อใช้บริการ
3. จัดเตรียมพนักงาน GPS เฝ้าดูจอภาพที่เชื่อมต่อกับกล้อง CCTV ของรถโดยสารแต่ละคัน เพื่อตรวจสอบเหตุการณ์ภายในรถขณะให้บริการ กรณีเกิดเหตุฉุกเฉิน เช่น เด็กพลัดหลงกับผู้ปกครองบนรถ เป็นต้น
4. จัดหัวหน้างานและนายตรวจ ตรวจสอบความเรียบร้อยบนรถโดยสาร ขณะให้บริการ
5. จัดเจ้าหน้าที่สายตรวจพิเศษ ประจําจุดสถานที่จัดงานวันเด็กแห่งชาติที่สําคัญ ๆ เพื่ออํานวยความสะดวกและดูแลความปลอดภัยให้กับเด็กและผู้ปกครอง
6. เพิ่มจํานวนคู่สายระบบ Call Center 1348 เพื่อให้บริการสอบถามข้อมูลเส้นทางเดินรถโดยสารของ ขสมก. ที่สามารถเดินทางไปยังสถานที่จัดงานวันเด็กแห่งชาติที่สําคัญ ๆ
รัฐบาลไทย-ข่าวทำเนียบรัฐบาล-กระทรวงเกษตรฯ โดย อ.ต.ก. จับมือภาคเอกชน ขยายช่องทางการจำหน่ายสินค้าเกษตรและสินค้าอุปโภคบริโภค
วันพฤหัสบดีที่ 11 มกราคม 2567
กระทรวงเกษตรฯ โดย อ.ต.ก. จับมือภาคเอกชน ขยายช่องทางการจําหน่ายสินค้าเกษตรและสินค้าอุปโภคบริโภค
กระทรวงเกษตรฯ โดย อ.ต.ก. จับมือภาคเอกชน ขยายช่องทางการจําหน่ายสินค้าเกษตรและสินค้าอุปโภคบริโภค เพิ่มโอกาสทางการค้าช่วยเหลือเกษตรกรอย่างยั่งยืน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธี ลงนามบันทึกข้อตกลงความร่วมมือ (MOU) การขยายตลาดส่งออกสินค้าเกษตรและสินค้าอุปโภคบริโภค ระหว่าง องค์การตลาดเพื่อเกษตรกร (อ.ต.ก.) บริษัท เดอะลิส อินเตอร์ คอร์ปอเรชั่น จํากัด และ Huashi Supply Chain (Yunnan) Co.,Ltdโดยมี ศ.ดร.นฤมล ภิญโญสินวัฒน์ ที่ปรึกษานายกรัฐมนตรี ทําหน้าที่ผู้แทนการค้าไทย ผู้แทนภาคเอกชน และหน่วยงานที่เกี่ยวข้องร่วมเป็นสักขีพยาน ณ ห้อง 115 กระทรวงเกษตรและสหกรณ์ ว่า MOU ดังกล่าว เป็นความร่วมมือระหว่างกระทรวงเกษตรและสหกรณ์ โดยองค์การตลาดเพื่อเกษตรกร (อ.ต.ก.) ร่วมกับภาคเอกชน มีวัตถุประสงค์เพื่อร่วมกันดําเนินการขยายตลาดส่งออกสินค้าเกษตรและสินค้าอุปโภคบริโภค และเพิ่มโอกาสทางธุรกิจ ในรูปแบบความร่วมมือต่าง ๆ เพื่อการสนับสนุนการขยายตลาดส่งออกสินค้าเกษตรและสินค้าอุปโภคบริโภคทั้งในและต่างประเทศผ่านการขนส่งต่อเนื่องหลายรูปแบบ ซึ่งนอกจากจะนํารายได้เข้าประเทศแล้ว ยังถือเป็นการสร้างรายได้ให้แก่เกษตรกรอย่างยั่งยืนในอนาคต ตามนโยบายของรัฐบาลที่มุ่งขับเคลื่อนภาคการเกษตรด้วยการใช้กลไก “ตลาดนํา นวัตกรรมเสริม เพิ่มรายได้”
ด้าน นายปณิธาน มีไชยโย ผู้อํานวยการองค์การตลาดเพื่อเกษตรกร (อ.ต.ก.) กล่าวเพิ่มเติมว่า จากนโยบายกระทรวงเกษตรและสหกรณ์ การเปิดขยายตลาดสินค้าเกษตรในต่างประเทศ และตามโครงการสําคัญระยะสั้น (Quick Win) ของกระทรวงเกษตรและสหกรณ์ ประจําปี 2567 องค์การตลาดเพื่อเกษตรกร (อ.ต.ก.) ได้รับมอบหมายให้ดําเนินการหาตลาดเพื่อรองรับผลผลิตทางการเกษตร โดยการส่งเสริมช่องทางการตลาดสินค้าเกษตรทั้งในประเทศและต่างประเทศ และสร้างโอกาสในการจําหน่ายให้เกษตรกร ส่งเสริมให้สินค้าเกษตรไทยสามารถเข้าสู่ตลาดการค้าต่างประเทศได้มากขึ้น โดยอาศัยความร่วมมือระหว่างภาครัฐและภาคเอกชนที่เกี่ยวข้อง โดยการลงนาม MOU ดังกล่าว ได้ร่วมกับ บริษัท เดอะลิส อินเตอร์ คอร์ปอเรชั่น จํากัด ซึ่งเป็นบริษัทที่จะสนับสนุน ส่งเสริมการหาช่องทางจัดจําหน่ายสินค้าเกษตรและสินค้าอุปโภคบริโภค รวมถึงการดําเนินการเกี่ยวกับการจัดส่งสินค้าทั้งในประเทศและต่างประเทศ นับเป็นก้าวแรกของการขยายโอกาสทางการค้าอีกช่องทางหนึ่ง
รัฐบาลไทย-ข่าวทำเนียบรัฐบาล-นายกฯ พอใจจุดความร้อนในจังหวัดเชียงใหม่ลดลง ชื่นชมทีมไทยแลนด์ทำงานได้ดี เตรียมประสานเพื่อนบ้าน กัมพูชา-ลาว-เมียนมา รวมแก้ปัญหาฝุ่นและไฟป่า
วันพฤหัสบดีที่ 11 มกราคม 2567
11/01/2567
นายกฯ พอใจจุดความร้อนในจังหวัดเชียงใหม่ลดลง ชื่นชมทีมไทยแลนด์ทํางานได้ดี เตรียมประสานเพื่อนบ้าน กัมพูชา-ลาว-เมียนมา รวมแก้ปัญหาฝุ่นและไฟป่า
นายกฯ พอใจจุดความร้อนในจังหวัดเชียงใหม่ลดลง ชื่นชมทีมไทยแลนด์ทํางานได้ดี เตรียมประสานเพื่อนบ้าน กัมพูชา-ลาว-เมียนมา รวมแก้ปัญหาฝุ่นและไฟป่า
วันนี้ (13 ม.ค. 2567) เวลา 13.15 น. ณ ศูนย์ฝึกอบรมและพัฒนาการควบคุมไฟป่าภาคเหนือ อําเภอเมืองเชียงใหม่ จังหวัดเชียงใหม่ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ให้สัมภาษณ์ถึงการมาตรวจราชการจังหวัดเชียงใหม่ ว่า ได้มีการประชุมเตรียมความพร้อมเรื่องป้องกันไฟป่า รวมถึงการพัฒนาจังหวัดเชียงใหม่โดยรวม ทั้งนี้ ก่อนเข้าประชุมได้มีเรื่องด่วน โดยตนเองได้เซ็น ร่าง พ.ร.บ.อากาศสะอาดฯ ให้กับพรรคก้าวไกล ซึ่งคาดว่าจะนําเข้าสู่สภาฯ ทันวันนี้ พร้อมกล่าวย้ําว่า วันนี้เพื่อมาติดตามหลังลงพื้นที่มาเมื่อวันที่ 28 พ.ย.2566 ที่ผ่านมา โดยมีหลายหน่วยงานที่เกี่ยวข้องมาร่วมประชุมด้วย ทั้งฝ่ายความมั่นคง กระทรวงมหาดไทย และกระทรวงพาณิชย์ โดยเรื่องแรกได้พูดถึงปัญหาฝุ่น PM2.5 เป็นที่น่ายินดีว่าจุดความร้อนลดลง โดยช่วงเวลาเดียวกันจาก 50 กว่า เหลือ 10 กว่า ถือเป็นการเริ่มต้นปีด้วยดี แสดงว่าการที่เราลงพื้นที่ร่วมมือทํางานแบบบูรณาการ โดย ผู้ว่าฯเชียงใหม่ เป็นหัวหน้าทีม ในการประสานทุกภาคส่วน จึงทําให้ค่าฝุ่นลดลงอย่างมีนัยยะ
ส่วนเรื่องการเผาป่า นายกรัฐมนตรีเชื่อว่า ภายใต้การนําของ พล.ต.อ. พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงเกษตรฯ ดูแลกันได้ดีมาก จึงทําให้จุดความร้อนลดลงไป แต่เราไม่ได้อยู่คนเดียว โดยมีประเทศเพื่อนบ้านทางกัมพูชา รวมถึง สปป.ลาว เมียนมา โดยเมียนมากับลาวปัญหาน่าจะมาหนักประมาณเดือนมีนาคมและเมษายน จึงต้องอาศัยการพูดคุยของกระทรวงการต่างประเทศ
นายกรัฐมนตรีกล่าวว่า สปป.ลาว มีความสัมพันธ์ที่ดี จึงเป็นไปด้วยดี แต่ทางเมียนมาค่อนข้างอาจจะซับซ้อน แต่ยังมีระยะเวลาอีกประมาณเดือนครึ่ง โดยจะให้ นายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ ดูแลเป็นพิเศษ รวมถึงการเผาป่าจากชายแดนเมียนมาก็เป็นปัญหาสําคัญ แต่สําคัญกว่านั้น เดือนนี้และเดือนหน้าเป็นฤดูเผาป่าของทางด้านกัมพูชา เห็นได้จากแผนที่ ที่โชว์ค่าจุดความร้อน ซึ่งวันนี้ตนเองจะนําข้อมูลมาดู และช่วงบ่ายนี้จะพูดคุยกับนายกรัฐมนตรีกัมพูชา เพราะเรามีความสัมพันธ์ที่ดีและท่านเองก็มีความเป็นห่วงเป็นใยในเรื่องนี้พอสมควร
ส่วนเรื่องทรัพยากรในการดูแลไฟป่า นายกรัฐมนตรีกล่าวว่า ยังเป็นประเด็นสําคัญที่มีงบประมาณขาดแคลนจากกรมฝนหลวงและการบินเกษตร ซึ่งตนเองได้ทราบนโยบายโดยจะต้องมีการจัดซื้อจัดจ้าง บูรณาการอุปกรณ์เพิ่มมากขึ้น แต่ต้องใช้เวลา เพราะการจะสั่งซื้อเครื่องบินต้องใช้ระยะเวลาหนึ่งถึงสองปีเป็นต้นไป แต่ในปัจจุบันได้มีการพูดคุยและขอร้องให้แม่ทัพภาคที่ 3 ดูแลพูดคุยกับผู้บัญชาการทหารบกและผู้บัญชาการทหารอากาศ หากมีเครื่องบินหรืออุปกรณ์ที่อาจจะยังไม่ได้ใช้หรือใช้น้อยให้เราปรับปรุงนิดหน่อยแล้วมาใช้ ได้ในแง่ของการปล่อยน้ําหรือทําฝนหลวงได้หรือไม่ เพราะหากช่วยเหลือกันได้ก็จะเป็นการทํางานที่ครบวงจร เป็นการทํางานทีมไทยแลนด์อย่างแท้จริง กอ.รมน. ก็สามารถช่วยได้อยู่แล้ว เพราะทําอยู่แล้วในแง่ของไฟป่า
รัฐบาลไทย-ข่าวทำเนียบรัฐบาล-นายกฯ ติดตามความคืบหน้าแก้ไขปัญหาหมอกควัน PM2.5 พร้อมเป็นประธานเปิดปฏิบัติการฝนหลวงฯ
วันพฤหัสบดีที่ 11 มกราคม 2567
นายกฯ ติดตามความคืบหน้าแก้ไขปัญหาหมอกควัน PM2.5 พร้อมเป็นประธานเปิดปฏิบัติการฝนหลวงฯ
นายกฯ ติดตามความคืบหน้าแก้ไขปัญหาหมอกควัน PM2.5 พร้อมเป็นประธานเปิดปฏิบัติการฝนหลวงฯ
แก้ไขปัญหาหมอกควันไฟป่า ลดผลกระทบด้านสุขภาพของประชาชน
นายเศรษฐา ทวีสิน นายกรัฐมนตรี เป็นประธานการประชุมติดตามความคืบหน้าการดําเนินการแก้ไขปัญหาหมอกควันไฟป่าและการเชื่อมโยงระบบขนส่งและเดินทางในพื้นที่จังหวัดเชียงใหม่ โดยมีนายไชยา พรหมา รัฐมนตรีช่วยว่าการกระทรวงเกษตรและสหกรณ์ ผู้บริหารและเจ้าหน้าที่กระทรวงเกษตรและสหกรณ์ และหน่วยงานที่เกี่ยวข้อง เข้าร่วมประชุม
ณ หอประชุมเดชะตุงคะ กองบิน 41 อําเภอเมืองเชียงใหม่ จังหวัดเชียงใหม่ สําหรับวัตถุประสงค์การประชุมในครั้งนี้ เพื่อบูรณาการทุกภาคส่วนช่วยกันหาแนวทางแก้ไขสถานการณ์ปัญหาหมอกควันและไฟป่า ซึ่งส่งผลกระทบต่อประชาชนภาคเหนือหลายจังหวัด
รมว.ไชยา กล่าวว่า กระทรวงเกษตรฯ โดยกรมฝนหลวงและการบินเกษตร ได้เตรียมมาตรการรับมือสภาพอากาศพื้นที่ภาคเหนือในช่วงมกราคม - พฤษภาคม ที่มักประสบปัญหาหมอกควัน ไฟป่า และฝุ่นละอองขนาดเล็ก PM2.5 โดยจัดเตรียมหน่วยปฏิบัติการเคลื่อนที่เร็วปฏิบัติการดัดแปรสภาพอากาศ เพื่อบรรเทาผลกระทบด้านสุขภาพของประชาชน ซึ่งได้ขอความอนุเคราะห์รัฐมนตรีกระทรวงคมนาคมในการใช้พื้นที่สนามบิน เพื่อเตรียมทําปฏิบัติการฝนหลวงตามพื้นที่จังหวัดที่ประสบปัญหาหมอกควัน และไฟป่าซึ่งได้รับการตอบรับเป็นอย่างดี
จากนั้น นายกรัฐมนตรีได้เป็นประธานพิธีเปิดปฏิบัติการฝนหลวงแก้ไขปัญหาหมอกควัน ไฟป่า และฝุ่นละอองขนาดเล็ก PM2.5 ปี 2567 โดยมีกิจกรรมสาธิตการใช้เครื่องบินฝนหลวงพ่นละอองน้ํา เพื่อดูดซับฝุ่น PM2.5 และบรรเทาหมอกควันจากไฟป่า อีกด้วย